Piliuona

Piliuona – kaimas Kauno rajono savivaldybėje, kairiajame Nemuno krante prieš jam išsiplečiant į Kauno marias. Taurakiemio seniūnijos centras. Veikia Piliuonos gimnazija, biblioteka, paštas (LT-53021), medicinos punktas, kultūros namai, yra Piliuonos koplyčia. Medienos apdirbimo, mėsos, žuvų perdirbimo pramonė.

Apylinkėse – draustinis (260 ha), Piliuonos piliakalnis. Miestelį kerta keliai:




miniatiūra|left|Piliuonos gatvė
miniatiūra|left|Renginių vieta

 Istorija 

Istoriniuose šaltiniuose Piliuona yra minima 1586 m. Darsūniškio inventoriuje. 1744 m. priklausė Darsūniškio parapijai. XIX a. Piliuona – kaimas Marijampolės apskrities Panemunės-Pažaislio valsčiuje, priklausęs Pakuonio parapijai.

1812 m. birželio pabaigoje, prasidėjus Prancūzijos–Rusijos karui, ties Piliuona per Nemuną persikėlė Didžiosios armijos Ketvirtasis ir Šeštasis pėstininkų bei Trečiasis kavalerijos korpusai.Robert Thomas Wilson, Narrative of events during the Invasion of Russia by Napoleon Bonaparte, and the Retreat of the French Army, 1812. London, Murray, 1860, p. 27. Nuoroda tikrinta 2024-12-04.

Prieš pastatant Kauno HE, Piliuonos miestelis buvo šiek tiek į šiaurę nuo dabartinės gyvenvietės.

Sovietmečiu Piliuona buvo „Pirmūno“ kolūkio centrinė gyvenvietė. 1952 m. įkurta biblioteka. 2012 m. patvirtintas Piliuonos herbas.

|}

 Gyventojai 

1738 m. buvo 10 šeimų.

 Žymūs žmonės 
 Piliuonoje gimė muziejininkė, meno istorikė Kazimiera Galaunienė (1924–2016).
 Piliuonoje gimė pogrindinės spaudos platintojas ir blaivybės sąjudžio narys Jurgis Gediminas Jakubčionis (1937 - 2010).

 Galerija 

 Šaltiniai 


 KGB radiožvalgybos stotis „Nemunas“ Piliuonoje